***LISA 1***

***TEHNILINE KIRJELDUS***

**Hanke nimetus:** Sagadi metsasõbrapargi ning pargi ja Metsajuttude raja ühenduse rajamine

**Viitenumber:** 284066

**Hankija:** Riigimetsa Majandamise Keskus (70004459)

1. **Üldinfo.**

1.1. Käesoleva hanke eesmärgiks on Sagadi metsasõbrapargi ning pargi ja Metsajuttude raja ühenduse rajamistööde teostamine.

1.2. Tööde teostamise asukoht: Lääne-Viru maakond, Haljala vald, Sagadi küla, Mõisateenijtemaja kü (88702:001:0262) (Lisa 1-2 Asendiplaan).

1.3. Lepingu maht tuleneb AB Artes Terrae OÜ poolt koostatud „Sagadi metsasõbra pargi projekt“ eelprojektist (Töö nr.: 24070KP2) (Lisa 1-1).

1. **Nõuded ja tööde tehniline kirjeldus.**
   1. Pakkuja peab ehitustööde teostamisel kogu lepinguperioodi jooksul kaasama vastutava isiku (ehitustööde juht), kes peab omama vähemalt kutsekvalifikatsiooni: „Ehitusjuht, tase 5“ või sellega samaväärne või kõrgem kutsekvalifikatsioon või „Diplomeeritud ehitusinsener, tase 5“ või sellega samaväärne või kõrgem kutsekvalifikatsioon.
   2. Pakkuja peab antud riigihanke objektiks olevate ehitustööde teostamisel kogu lepinguperioodi jooksul kaasama vähemalt ühe vastutava isiku, kellel on väljastatud kutsekvalifikatsioon "Maastikuehitaja, tase 4" või sellega samaväärne või kõrgem kutsekvalifikatsioon.
   3. Istikute kõrgus peab olema - puudel vähemalt 2-2,5 m ja põõsastel vähemalt 60-80cm.
   4. Pargi rajamisel teostatakse põhiistutused (asendiplaan):

Puuliigid:

* harilik ebatsuuga (9tk);
* euroopa lehis (2tk);
* harilik vaher (4tk);
* arukask (11tk);

Põõsaliigid:

* harilik sirel (3tk);
* harilik ebajasmiin(4 tk)
  1. Töö teostaja on kohustatud paigaldama objektile tööde teostamist kajastava stendi.
  2. Tööde teostaja on kohustatud igapäevaselt kogu ehitusperioodi vältel peale tööde lõppu ja enne tööde üleandmist heakorrastama kogu rekonstrueeritava objekti ümbruse kõigist tööjääkidest ning tagama ehitustööde jooksul külastajate ohutuse, piirates vajadusel ligipääsu ehituses olevale objekti osale, teavitades sellest ette Tellijat.
  3. Ehitusaegsete jäätmekonteinerite, materjali transpordi, ajutise ehitusmaterjalide ladustamisplatsi ja pinnase ladustamise täpne koht näidatakse ehitaja poolt koostatavas ehitustööde organiseerimise kavas mis kooskõlastatakse ehitaja poolt tellijaga ning vastavalt kehtivale korrale kaitseala valitseja Keskkonnaametiga (vajalik ka skeemina, koopia tellijale) ja tellijaga.
  4. Tööobjekt asub Lahemaa rahvuspargi (KLO1000511) Mõisaparkide ja Sagadi piiranguvööndis ning ühtlasi jääb Natura 2000 Lahemaa linnu- ja loodusalale (RAH0000089 ja RAH00000601). Alale jääb muinsuskaitsealuseid objekte. Projektalale jääb elektriga seotud kitsendusi. Arvestada Eesti Vabariigis kehtivatest õigusaktidest tulenevate kitsendustega alal.
  5. Vajalik on mh arvestada Lahemaa rahvuspargi kaitse-eeskirja, Looduskaitseseaduse ning Muinsuskaitseseaduse sätetega.
  6. Tööde teostamine on lubatud vaid kaitseala valitseja (Keskkonnaamet) kirjalikult kooskõlastatud ajal ja nõusolekul. Tööde teostamise ajagraafiku koostamisel arvestada mh töödeks parimate maastikutingimuste (pinnasekahjustuste vältimiseks) ning lindude pesitsusperioodiga (vältida töid pesitusperioodil), mis lõppeb orienteeruvalt 1. augustil.
  7. Tööde alustamiseks kinnismälestisel või selle kaitsevööndis tuleb taotleda Muinsuskaitseameti luba vastavalt kehtivale korrale. Kui tööd toimuvad mälestise kaitsevööndi alal, peab tööde teostaja enne tööde algust esitama Muinsuskaitseametile tööde tegemise teatise (MuKS § 59 lg 32). Teatise esitamine Muinsuskaitseametile ei ole vajalik, kui projekt on eelnevalt ametiga kooskõlastatud. Pinnasetöödel tuleb arvestada arheoloogiliste leidude ja arheoloogilise kultuurkihi ilmsikstuleku võimalusega. Muinsuskaitseseadusest tulenevalt (§ 31 lg 1, § 60) on leidja sellisel juhul kohustatud tööd katkestama, jätma leiu leiukohta ning teatama sellest Muinsuskaitseametile.
  8. Tööde teostamine tuleb kooskõlastada Keskkonnaametiga ka siis, kui ehitusseadustiku lisa 1 kohaselt ehitusteatise või ehitusloa kohustus puudub.
  9. Töö teostaja on kohustatud tööde algusest kirjalikku taasesitamist võimaldaval viisil ja vastavalt kehtivatele korrale ette teavitama ametkondi (mh Muinsuskaitseametit, Keskkonnaametit) ning Tellijat.
  10. Ehitusmaterjalide transpordi aeg, transpordiviis (-vahendid) ning materjalide ladustamise kohad tuleb taasesitamist võimaldaval viisil kooskõlastada Muinsuskaitseameti, Keskkonnaameti ning Tellija esindajaga. Materjalide transport ja ladustamine võib toimuda vaid eelnevalt kooskõlastatud alal ja viisil. Võimalikult vältida nö tühisõite.
  11. Kahju tekkimise kahtluse korral teavitada koheselt Tellijat ja vajadusel Keskkonnaametit. Võimalikud kahjustused likvideeritakse lähtuvalt konkreetsest juhtumist kooskõlastades Tellija ja vajadusel Keskkonnaametiga.
  12. Vältida taimkatte ja pinnase kahjustamist väljaspool olemasolevat matkaraja trajektoori. Keelatud on materjali ja töövahendite lühiajaline paigutamine väljaspool kooskõlastatud kohtasid. Ehitustöödel kahjustatud pinnas tuleb tasandada, tasandatud aladele muru- ega heinaseemet ei külvata, vaid lastakse taastuda looduslikul taimestikul (v.a. projektis toodud juhtudel). Mistahes umbrohutõrjevahendite kasutamine ning orgaanilise aine juurde toomine objektile on keelatud.
  13. Puitmaterjali lõikamisel objektil kasutada saepuru kokku koguvat tehnoloogiat või tööviisi.
  14. Tööde teostamisel tuleb kasutada mehhanisme ja tehnoloogiaid, mis välistavad kütte- ja määrdeainete vm keskkonnareostust tekitavate ainete sattumise pinnasesse ja taimestikule. Puidukonservant, kütused, õlid jm ehitusel kasutatavad võimalikud keskkonda saastavad vedelikud peavad olema ladustatud lekkekindlalt. Masinate ja seadmete tankimine ei tohi toimuda veekogudele lähemal kui 30 meetrit. Kütuste ja õlide ladustamine objektil on keelatud, ehituseks kasutatavate immutite, värvide jm ajutine päevane ladustamine on lubatud vaid vastavate kemikaalidega seotud tööde teostamise ajal.
  15. Lõikepindade immutusvahendit tuleb hoida, kasutada, käidelda ja utiliseerida vaid tootja poolt lubatud juhiseid järgides. Kohtades, kus immutiga töödeldakse lõikepindu, katta maapind immutamise kohas kile vm immuti maasse imbumist takistava tõkkega. Taimekaitsemürkide kasutamine (keemiline umbrohutõrje) ja ladustamine mistahes eesmärgil ja viisil ehitus- ja hooldustööde tegemiseks on rangelt keelatud. Sügavimmutatud puitmaterjali ei tohi põletada ja nende jääke jätta loodusesse.
  16. Pinnase planeerimisel kõrvalisele alale ja muruseemne vm külvamise vajadusel (v.a. projektis käsitletud juhtudel) tuleb tööd eelnevalt kooskõlastada tellijaga. Pinnase planeerimine taimkattega alale on metsakoosluses keelatud.
  17. Kasutatavad mehhanismid ja tööde teostamise tehnoloogia peab olema valitud nii, et ei vigastataks alal kasvavaid puid. Ohu korral ehitustööde käigus puutüvesid mehaaniliselt vigastada, tuleb puutüvede kaitse näha ette vastavalt standardile EVS 939- 3:2020 Puittaimed haljastuses, osa 3: Ehitusaegne puude kaitse või muul viisil, mis tagab puude kaitse juhuslike vigastuste eest. Pärast ehitustööde lõppu kaitselahendid eemaldada.
  18. Töövõtja vastutab kõikide ehitustegevuses tekitatud kahjustuste, ka ehitusplatsist väljaspool olevate eest. Töövõtja on kohustatud omal kulul likvideerima kõik ehitusaegsed kahjustused. Võimalikud kahjustused alal likvideeritakse lähtuvalt konkreetsest juhtumist kooskõlastades tegevuse Tellija ning Keskkonnaametiga.
  19. Töö teostaja võtab kõik vajalikud kooskõlastused kuni kasutusloa väljastamiseni kaasaarvatult. Riigilõivud tasub tellija.
  20. Pakkumuse maksumuses tuleb muuhulgas arvestada:
      1. uue taristu rajamisega, kõigi kaasnevate tööde teostamise ja materjalikuludega ning materjalide, seadmete ja tööjõu transpordiga rajatavale objektile.
      2. pakkumuse maksumus peab sisaldama kasutusloa saamiseks vajalike teostusjooniste tellimist/koostamist.

2.16. Hankeleping sõlmitakse esimesel võimalusel olenevalt hankemenetluse kulgemisest ja rajamistööde teostamise lõpptähtaeg on 29.11.2024. Lepingu kehtivuse tähtaeg on 16.12.2024.

* 1. Töödele on nõutav garantii kestvusega 2 aastat.
  2. Tellija reserv on kuni kümme protsenti (10%) hankelepingu kogumaksumusest (pakkumuse hinnatavast kogumaksumusest), mis võib Tellija äranägemisel lisanduda hankelepingu kogumaksumusele ehitustööde teostamise käigus. Reservi kasutatakse üksnes juhul, kui ilmneb võrreldes hankega tellitud ehitustöödega selliste täiendavate ehitustööde tellimise või töömahtude suurendamise vajadus, mida Tellija esialgsete ehitustööde tellimisel ette ei näinud. Reservi kasutamise üle otsustab Tellija Töövõtja ettepanekul või iseseisvalt.
  3. Objektiga on kohustuslik eelnev juhendatud tutvumine hankija määratud aegadel, erandina kokkuleppel muul ajal: 17.09.2024 a, algusega kell 11.00, eelnevalt registreeruda RMK külastuskorraldusosakond, tel 5017970 (Lahemaa külastusala juht Timo Kangur).
  4. Hankija vormistab objektiga juhendatud tutvumisel pakkuja registreerimise ja väljastab pakkujale objektiga tutvumise kohta tõendi. Kui pakkujat esindab tutvumisel volitatud esindaja, palume esitada volikiri.
  5. Juhul kui pakkuja ei ole osalenud objektiga juhendatud tutvumisel, jätab hankija pakkumuse läbi vaatamata.
  6. Objektiga tutvumisel kohapeal ei võeta vastu riigihanget puudutavaid küsimusi ega anta vastuseid. Tekkinud küsimused tuleb esitada riigihangete registri kaudu ja neile vastatakse riigihangete registri kaudu (https://riigihanked.riik.ee ).
  7. Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“.
  8. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

Lisa 1-1 AB Artes Terrae OÜ projekt Töö nr: 24070KP2, „Sagadi Metsasõbra pargi projekt“

Lisa 1-2 Külastusobjekti kaitseväärtuste väljavõte